ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
...προς τον πρωθυπουργό Χάρολντ Γουίλσον και την κυβέρνησή του,
καθώς η πίεση στη λίρα...
ΝΤΕΪΛΙ ΜΙΡΟΡ
Καλησπέρα, κε Κινγκ.
...μία ζημία που...
Καλησπέρα, κε Κινγκ.
Το εμπορικό έλλειμμα της Βρετανίας έφτασε στις 107 εκατομμύρια λίρες.
Το μεγαλύτερο αρνητικό ρεκόρ.
Η κυβέρνηση χαρακτήρισε τους αριθμούς παραποιημένους και ανούσιους.
Καλησπέρα, κε Κινγκ.
Να το δω.
Ιδού, το αυριανό πρωτοσέλιδο.
Δεν είναι αρκετά δυνατό.
Ό,τι πιο δυνατό έχει γράψει η Ντέιλι Μίρορ για αρχηγό των Εργατικών.
"Σκυφτό κεφάλι"; "Τύψεις"; Δεν ξέρω τι εννοεί.
Τώρα ξέρω τι εννοεί.
ΦΤΑΝΕΙ ΠΙΑ
ΝΤΟΜΙΝΟ ΑΝΤΙΔΡΑΣΕΩΝ ΓΙΑ ΤΟΝ ΓΟΥΙΛΣΟΝ
ΔΥΣΑΡΕΣΚΕΙΑ ΓΙΑ ΤΟΝ ΓΟΥΙΛΣΟΝ
ΦΤΑΝΕΙ ΠΙΑ
Θλιβερή η μέρα που η Ντέιλι Μίρορ, προσκείμενη στους Εργατικούς,
στρέφεται κατά του αρχηγού.
Σκεφτήκαμε αρκετά...
και βρήκαμε μια ιδέα για να αποφύγουμε περαιτέρω κριτική.
Ναι, συνέχισε.
Ο λόρδος Μαουντμπάτεν.
Τι σχέση έχει αυτός;
Θα συμφωνήσουμε όλοι
ότι συμβολίζει μία περασμένη εποχή προνομίων και ανισότητας,
αυτοκρατορίας και χλιδής.
-Συν ότι είναι ένας ξιπασμένος κρετίνος. -Συνέχισε.
Ως αρχηγός του Γενικού Επιτελείου Άμυνας, αρνείται να προβεί σε αναγκαίες περικοπές.
Περικοπές τις οποίες υποσχέθηκες,
στην προεκλογική σου διακήρυξη.
Και θα το υπομείναμε ίσως,
αν δεν ήταν τόσο...
Ματαιόδοξος,
ή διεφθαρμένος ή αρχομανής.
Ακριβώς.
Τι προτείνετε;
Να τον διώξουμε.
Τουλάχιστον απασχολείται.
Είναι μες στο μαντρί. Τους Μαουντμπάτεν του κόσμου,
τους ιντριγκαδόρους, για να το θέσω ήπια, τους δραστήριους και με διασυνδέσεις,
τους θες μες στο μαντρί και να χέζουν έξω, παρά έξω και να σου χέζουν μέσα.
Ανήκει όμως σε άλλες εποχές, Χάρολντ.
Θα τον διώξουμε για οικονομικούς λόγους και θα δείξουμε ότι είμαστε σκληροί.
Και πού ξέρεις;
Μπορεί και να μας χαρίσει μερικά θετικά πρωτοσέλιδα.
Χρειάζομαι μερικά θετικά πρωτοσέλιδα.
Άγημα!
Παρουσιάστε...
αρμ!
Ως αρχηγός του Γενικού Επιτελείου, θα έχετε υπόψη σας
ότι το Υπουργείο Οικονομικών διεξάγει ευρεία αναθεώρηση αμυντικών δαπανών...
Πριν να προχωρήσουμε...
Οι προτεινόμενες περικοπές θα μας καταστήσουν ευάλωτους κι αδύναμους,
ιδίως ανατολικά του Σουέζ.
Οι εχθροί μας μειώνουν τις στρατιωτικές δαπάνες;
Όχι, τις πενταπλασιάζουν ή τις δεκαπλασιάζουν.
Το πόρισμα της αναθεώρησης είναι ότι θα θέλαμε να προβούμε σε αλλαγές,
όπως στη θέση του Αρχηγού του Γενικού Επιτελείου Άμυνας.
Τι;
Με διώχνετε;
Όχι, κύριε.
Σας ευχαριστώ, εκ μέρους της κυβέρνησης, των Ενόπλων Δυνάμεων,
εκ μέρους ολόκληρης της χώρας,
για την πολύχρονη και αξιόλογη θητεία σας.
Ναι...
Με διώχνετε.
Μάλιστα, να τα μας.
Να τα μας.
Είναι εξωφρενικό.
Σε έναν άντρα με τα δικά του κατορθώματα,
αρχηγό της Διοίκησης Νοτιοανατολικής Ασίας,
έναν από τους εμπνευστές της εισβολής στην κατεχόμενη Ευρώπη,
χάρη στην οποία κερδίσαμε τον πόλεμο,
σε αυτόν θα πει ένας που τι κατάφερε,
τίποτα, αθέτησε υποσχέσεις, παρέλυσε την οικονομία,
γονάτισε τη σπουδαία μας χώρα,
θα έρθει αυτός να πει στον Μαουντμπάτεν ότι δεν χρειάζονται πια οι υπηρεσίες του;
Δεν είναι εξωφρενικό.
Είναι χυδαίο.
Όταν όμως κλείνει μία πόρτα,
ανοίγει μία άλλη.
"Και σε μία τέτοια πτώση υπάρχει ιδιαίτερη πρόνοια.
Αν γίνει τώρα, δεν θα γίνει έπειτα. Αν γίνει έπειτα, δεν θα γίνει τώρα.
Αν όμως δεν γίνει τώρα, θα γίνει έπειτα.
Το παν είναι η ετοιμότητα".
Τι θα κάνω τώρα, Μπάρατ;
Θα ανακάμψετε, κύριε.
Σύντομα θα έχετε άπειρα σχέδια.
Τούρτα, κύριε.
ANTIO
-Όλοι μαζί! -Ζήτω!
Σ' ευχαριστώ.
Καλώς ήρθατε σπίτι.
ΝΟΜΟΘΕΤΙΚΗ ΠΡΑΞΗ ΠΕΡΙ ΑΛΙΕΙΑΣ ΟΣΤΡΑΚΟΕΙΔΩΝ 1967
Ασφαλώς.
Αρκεί πιστεύω.
Κάτω η πένα, Μεγαλειοτάτη.
Δέκα λεπτά για το Νιουμάρκετ.
Σ' ευχαριστώ, Σέσιλ. Πώς είναι;
Περδίκι.
Πιστεύεις ότι ξεπέρασε τον τραυματισμό;
Μάλιστα, κυρία.
Στειρωμένος, καυτηριασμένος, ξεκούραστος.
Δεν θα μας απογοητεύσει ξανά.
Θα μπορέσουμε να τον απολαύσουμε σήμερα;
Όχι, κυρία.
Έχει πολλά νερά και λάσπες.
Εδώ και καιρό.
Δεν μπόρεσα να τον προπονήσω καθόλου.
Ο καιρός δεν είναι στο χέρι μας.
Περνάμε στην πολυαναμενόμενη κούρσα στις Βασιλικές Ιπποδρομίες του Άσκοτ,
το Έπαθλο της βασίλισσας Αλεξάνδρας,
τη μεγαλύτερης διάρκειας επίπεδη κούρσα, όπου προέχει η αντοχή.
Και φυσικά φαβορί είναι το εννέα,
το άλογο της Αυτής Μεγαλειότητας, o Απρέντις.
Ξεκίνησαν, και το προβάδισμα το πήρε το έξι, ο Πάνικ,
κι ακολουθεί ο Βαλεντάινς Ντέι,
ενώ ο Ολίμπικ Μπόι τούς πιέζει.
Και έχουν πιάσει ρυθμό.
Ακολουθεί το 10, ο Άντερσον, από απόσταση,
αλλά το εννέα, ο Απρέντις, μένει στην πέμπτη θέση.
Απογοητευτική εκκίνηση για τον νικητή του Κυπέλλου Γιόρκσιρ.
Ο Πάνικ προηγείται ακόμη, αλλά ο Απρέντις κερδίζει έδαφος,
αποφεύγει το εφτά, τον Φαϊλίμον, και περνάει τέταρτος.
Μεγαλειοτάτη.
-Μεγαλειοτάτη. -Ντίκι, χρυσέ μου.
Ψηλά το κεφάλι, καλέ μου.
Ο Απρέντις έχει πάρει αέρα μπαίνοντας στη στροφή.
-Ο Απρέντις πιέζει... -Πάμε!
...τον Ολίμπικ Μπόι, καθώς μπαίνει τρίτος.
Εκπληκτική ανάκαμψη μετά από μία αργή εκκίνηση,
ο Απρέντις έχει φτάσει τον Ολίμπικ Μπόι, καθώς ανηφορίζουν.
Ο Πάνικ προηγείται με διαφορά ενάμισι μήκους,
αλλά ο Απρέντις κρατάει γερά.
Μπήκαν στην τελική ευθεία, ο Απρέντις ορμάει απ' την εσωτερική.
Και πιέζει... πιέζει...
Όχι, δεν αντέχει.
Ο Απρέντις αγκομαχάει.
Ο Πάνικ κρατάει το προβάδισμα.
Ο Απρέντις μένει πίσω, ο Βαλεντάινς Ντέι πλασάρεται δεύτερος.
Ο Ολίμπικ Μπόι ξεπετάγεται,
τερματίζουν σχεδόν μαζί, αλλά το έξι, ο Πάνικ, τερματίζει πρώτος.
Δεύτερος ήρθε ο Ολίμπικ Μπόι και...
Τι λάθος κάνουμε, Πόρτσι;
Κάποτε ήμασταν στην κορφή. Τώρα ίσα που τερματίζουμε.
Πιθανώς... το σύστημα που είχε σχεδιάσει ο αείμνηστος πατέρας σας
να είναι πλέον κάπως...
Απαρχαιωμένο;
Και ίσως πρέπει να το...
Καταργήσουμε;
Να πάει για παλιοσίδερα;
Αν θέλετε να συμβαδίζετε με τους "Αγά Χαν" του κόσμου,
θα πρότεινα να ακολουθήσετε το παράδειγμά τους.
Δηλαδή;
Να ταξιδεύετε ανά τον κόσμο, να παρακολουθείτε τις εξελίξεις.
Δεν μπορώ.
Αν δεν το πρόσεξες, έχω μια δουλειά να κάνω.
Μόνο ως τη Γαλλία, όχι στο Τιμπουκτού.
Υπάρχουν έμπειροι άνθρωποι που μπορούν να σας αναπληρώνουν.
Όπως ξέρετε,
στόχος της κυβέρνησης είναι να διατηρηθεί η ισοτιμία της λίρας στα 2,80 δολάρια.
Αλλά με τόσα πλήγματα στην οικονομία,
το εμπάργκο πετρελαίου, το έλλειμμα στο ισοζύγιο πληρωμών,
την απεργία του Σωματείου Λιμενεργατών,
αποδεικνύεται ολοένα πιο δύσκολο να το καταφέρουμε.
Και φοβάμαι πως πλέον δεν υπάρχει άλλη λύση
από την υποτίμηση της λίρας.
Και περιττό να πω ότι φέρνει απύθμενη θλίψη
σ' εμένα προσωπικά...
και ταπείνωση στην κυβέρνηση.
Ίσως είναι λάθος στιγμή να πω ότι θα απουσιάζω την επόμενη βδομάδα.
Ίσως και τη μεθεπόμενη.
Αλλά η βασιλομήτωρ Ελισάβετ θα με αντικαταστήσει ως σύμβουλος.
Έχει αναλάβει τέτοιον ρόλο πολλές φορές.
Μεγαλειοτάτη.
Καλησπέρα σας.
Πριν λίγες μέρες
το Υπουργικό Συμβούλιο αποφάσισε ομόφωνα
να υποτιμήσει τη λίρα.
Τώρα μπορώ να σας πω για ποιο λόγο
και, κυρίως, τι σημαίνει αυτό για εσάς.
Στο εξής η λίρα στο εξωτερικό
θα έχει 14% μικρότερη αξία
ως προς τα άλλα νομίσματα.
Αυτό ασφαλώς δεν σημαίνει ότι υποτιμήθηκε η λίρα στη Βρετανία,
στις τσέπες σας, στο πορτοφόλι σας, ή στην τράπεζά σας.
Σημαίνει ότι τα αγαθά που εισάγουμε θα ακριβύνουν.
Θα είναι λοιπόν φθηνότερο να αγοράζουμε βρετανικά αγαθά.
Αυτή η υποτίμηση
ήταν μία δύσκολη απόφαση,
και κάποιες επιπτώσεις θα είναι δύσκολες για λίγο καιρό.
Επί τρία χρόνια
αυτή η κυβέρνηση αγωνίζεται, ως οφείλει,
να μειώσει το έλλειμμα που κληρονόμησε απ' την προηγούμενη.
Δεν είναι όμως ώρα για απόδοση ευθυνών.
Τώρα έχουμε την ευκαιρία να σπάσουμε αυτά τα δεσμά,
να αρπάξουμε την ευκαιρία και με τα δύο χέρια.
Είμαστε περήφανος λαός.
Τώρα μείναμε μόνοι.
Τώρα πρέπει να επιλέξουμε να βάλουμε πρώτη τη Βρετανία.
Απόψε...
εμείς οι βετεράνοι της εκστρατείας στη Βιρμανία,
συγκεντρωθήκαμε για να ανανεώσουμε δεσμούς συντροφικότητας
και να τιμήσουμε τα αδέρφια μας που έπεσαν
στη Γιενανγιόνγκ και στη Ρανγκούν.
Θυμόμαστε πώς πολεμήσαμε.
Παραδοσιακά,
έντιμα.
Εκ του συστάδην και διά της ξιφολόγχης.
Με αυτήν τη γοργή και συναρπαστική νίκη,
περάσαμε τον Ιραουάντι
και φτάσαμε στο Μανταλέι,
κι εκεί αντιμετωπίσαμε τον ιαπωνικό στρατό,
και τον συντρίψαμε.
Μάλιστα, κύριοι,
εμείς οι στρατιωτικοί πάντα θα έχουμε τις δόξες του παρελθόντος να αναπολούμε.
Αυτή η νέα γενιά όμως;
Αυτοί οι νέοι κι οι νέες, για τους οποίους θυσιάστηκαν οι καλύτεροι της γενιάς μας;
Εύγε.
Παρακμή,
αδιαφορία,
και υποτίμηση της στερλίνας.
Αυτό είναι το ζοφερό μέλλον που τους περιμένει.
Για αυτούς...
η υψικάμινος της επανάστασης δεν είναι μία δύναμη που σφυρηλατεί,
αλλά μία δύναμη που λιώνει.
Ακριβώς.
Λιώνει το ασήμι απ' τις ανδραγαθίες μας,
και διαλύει εις τα εξ ων συνετέθη τον θεμέλιο λίθο της οικονομίας μας:
το νόμισμά μας.
Ναι.
Σωστά.
Επομένως...
αν οι μόνες δόξες που διαθέτει η χώρα
είναι οι δόξες του παρελθόντος...
ας τις εκτιμήσουμε τώρα.
Εύγε.
"Γύρνα πίσω, Βρετανέ φαντάρε,
γύρνα πίσω".
Ποιος θα μ' ακολουθήσει;
"Στείλε με με το βαπόρι ανατολικά του Σουέζ,
όπου το καλύτερο είναι και χειρότερο,
όπου δεν υπάρχουν Δέκα Εντολές,
όπου να σβήσεις τη δίψα σου μπορείς.
Διότι καλούν οι καμπάνες του ναού,
κι εκεί θέλω να βρεθώ,
στην Παγόδα της Μουλμέιν,
το πέλαγος να αγναντεύω ράθυμα.
Στον δρόμο για το Μανταλέι,
με τον στολίσκο να πλέει,
με τους αρρώστους μας κάτω απ' την τέντα,
στον δρόμο για το Μανταλέι.
Στον δρόμο για το Μανταλέι,
όπου παίζουν τα χελιδονόψαρα,
κι η αυγή σαν κεραυνός χαράζει
μέσα απ' τη θάλασσα της Κίνας".
Πώς σου φάνηκε;
Καλός.
-Λόρδε Μαουντμπάτεν; -Με συγχωρείτε.
Σέσιλ Κινγκ.
Ήλπιζα να σας μιλήσω,
για να σας εκφράσω τη συμπαράστασή μου για τη συμπεριφορά της κυβέρνησης.
Μία επαίσχυντη περίπτωση πολιτικής σπέκουλας και οπορτουνισμού.
Είστε πολύ ευγενικός.
Η χώρα χρειάζεται σπουδαίους άντρες όσο ποτέ,
για να εμφυσήσουν αυτοπεποίθηση, έμπνευση
και ίσως και να μας βγάλουν απ' τον βούρκο.
Μου κατέστη σαφές ότι η θητεία μου στην ηγεσία έληξε.
Οι συνάδελφοί μου κι εγώ δεν το πιστεύουμε, κύριε,
ούτε για μία στιγμή.
Για του λόγου το αληθές, θα χαρούμε αν δεχτείτε να γευματίσουμε
-στην οδό Θρέντνιντλ. -Στην Τράπεζα της Αγγλίας;
Επεξεργαζόμαστε μία πρόταση,
την οποία θα θέλαμε πολύ να σας παρουσιάσουμε.
Χάρηκα.
ΑΡΑ ΝΤΕ ΚΕΝΕ, ΝΟΡΜΑΝΔΙΑ ΓΑΛΛΙΑ
Μεγαλειοτάτη.
Καλώς ήρθατε στο Αρά ντε Κενέ.
Ευχαριστώ, κε Εντ.
Δεν χρειάζονται όμως τυπικότητες.
Στον κόσμο των εκτροφέων βασιλιάς είστε εσείς.
Είστε πολύ ευγενική, κυρία, και επιεικής.
Υποψιάζομαι ότι με κολακεύετε.
-Γεια σου, Άλεκ. -Ανρί.
Προχωράμε; Καλημέρα σας.
Και ασφαλώς τον Μαλέν τον γέννησε η Λαίδη Ντανζάρ,
υπέροχος επιβήτορας.
Και ο παππούς του, ο Γουάιτ Σέτλερ.
Ακριβώς, είχαμε μεγάλη επιτυχία μαζί του.
Ναι, ήταν εξαιρετικός σπρίντερ.
-Τα ημερολόγια του εκτροφείου; -Μάλιστα.
Και πιστεύω ότι θα βρείτε κάποια γνώριμα ονόματα.
Ναι, σίγουρα.
Αν δεν κάνω λάθος...
-αυτό. -Θεέ μου, ναι.
Ήταν απ' τα αγαπημένα του παππού μου.
-Πόσο να 'ναι; Έξι μηνών; -Ναι.
Έχει καλό χαρακτήρα, είναι θερμόαιμη.
-Δεν είναι νευρική. -Πράγματι.
-Δες τους ταρσούς της. -Ναι.
Με πολύ καλές αναλογίες, εξαιρετική ράχη.
Ναι.
Μου επιτρέπετε;
Εντυπωσιάστηκα.
Όχι μόνο απ' τις εγκαταστάσεις, ή απ' τη νοοτροπία τους,
αλλά απ' το ότι κρατάνε κοντά τους τα πουλάρια και τα χρονιάρικα,
ενώ εμείς τα στέλνουμε για βοσκή στην Ιρλανδία.
Μίλα μου ειλικρινά. Τελειώσαμε;
Μήπως μείναμε πολύ πίσω;
Όχι ακόμη, κυρία.
Αλλά αν θέλετε να συμβαδίζετε, πρέπει να δράσετε αποφασιστικά τώρα.
Θα πρέπει να αναθεωρήσετε την επιχείρηση ολοκληρωτικά,
να αλλάξετε προσωπικό και προσέγγιση.
-Ναι. -Και...
Σήμερα τα καλύτερα βρετανικά άλογα μάς τα παίρνει η Αμερική.
Πρέπει να αναρωτηθείτε γιατί.
-Πιστεύεις ότι πρέπει να πάω κι εκεί; -Ως προς τις ιπποδρομίες, θα 'ταν ιδανικό.
Για μία μέρα ή δύο.
Αλλά...
Δεν σας χρειάζονται στην πατρίδα;
Έχουν τη μαμά.
Της κάνει καλό που λείπω.
Δεν της αρέσει να νιώθει γερασμένη, υπερήλικη και περιττή.
Θα το απολαμβάνει που είναι πάλι αρχηγός.
-Ευχαριστώ. -Κύριε.
-Κύριε Κινγκ. -Λόρδε Μαουντμπάτεν.
Η Μεγάλη Βρετανία των παιδικών μας χρόνων πεθαίνει ενώπιόν μας.
Η χώρα πτώχευσε,
η εθνική ασφάλεια καταρρέει, οι σύμμαχοί μας βρίσκονται σε απόγνωση.
Με αυτούς τους ρυθμούς,
το 1970
θα είμαστε ένα κράτος υποτελές.
Εξαρτημένο.
Δεν ξέρω για εσάς, κύριε,
αλλά εγώ προτιμώ να πεθάνω, παρά να μείνω με σταυρωμένα χέρια.
Για τον λόγο αυτό
οι συνεργάτες μου κι εγώ σκεφτήκαμε ένα σχέδιο,
για να ορθοποδήσει η χώρα.
Ποιο σχέδιο;
Αντικατάσταση του πρωθυπουργού
και τοποθέτηση μίας νέας κυβέρνησης έκτακτης ανάγκης.
-Τι; -Στη θέση του
θα πρέπει να τοποθετήσουμε ένα ηγετικό πρόσωπο που εμπνέει.
Κάποιον που μπορεί να ενώσει τον λαό, που χαίρει του σεβασμού του λαού,
κάποιον που είχε αναλάβει εθνικό ηγετικό ρόλο και στο παρελθόν.
Υπάρχουν αρκετοί υποψήφιοι,
αλλά ειλικρινά δεν υπάρχει κανείς σαν εσάς.
Όχι, αυτό είναι αδιανόητο.
Στο σημείο αυτό θα κλείσω τα αφτιά μου.
Και παρά τις βαθύτατες επιφυλάξεις μου ως προς τον πρωθυπουργό μας,
αυτό για το οποίο μιλάτε ουσιαστικά είναι πραξικόπημα.
Και δεν μπορώ να έχω την παραμικρή ανάμιξη.
Εν καιρώ ειρήνης, πράγματι,
μια τέτοια παρέμβαση θα ήταν αντισυνταγματική.
Εμείς όμως πιστεύουμε ότι πλέον δεν βρισκόμαστε εν καιρώ ειρήνης.
Οι περιστάσεις είναι πρωτοφανείς
και πολύ ιδιαίτερες.
Τζέραλντ.
Για να υφαρπάξουν τον έλεγχο της οικονομίας,
ο Ουίλσον κι οι σοσιαλιστές συνάδελφοί του κατέστρωσαν σχέδιο.
Το Σχέδιο Βρούτος.
Θα αφαιρέσουν απ' την Τράπεζα της Αγγλίας κάθε εξουσία,
θα παγώσουν την ισοτιμία της στερλίνας
και θα επιβάλουν απότομες περικοπές στις αμυντικές δαπάνες.
Δεν γίνεται να κάνουν κουμάντο οι τραπεζίτες.
Η Τράπεζα της Αγγλίας γνωρίζει
από τη Δευτέρα για τη διαρροή χρυσού στο εξωτερικό και δεν κάνει τίποτα.
Και πώς απαντάμε;
Με έλεγχο συναλλάγματος,
απότομες περικοπές σε αμυντικές δαπάνες
και υποχρεωτική εξαγορά των ιδιωτικών χρεογράφων εξωτερικού.
Με ανάταση χειρός.
Ουσιαστικά πρόκειται για κήρυξη πολέμου.
Στην ελευθερία, τη δημοκρατία και τον καπιταλισμό.
Πρέπει να δράσουμε τώρα.
Για να σώσουμε τη Βρετανία και τον κόσμο.
Προτείνουμε ριζοσπαστική επανάσταση,
με επικεφαλής τραπεζίτες, επιχειρηματίες και τις Ένοπλες Δυνάμεις.
Επαγγελματίες που θα μας σώσουν
απ' τον ερασιτεχνισμό, την ανικανότητα και την παρείσφρηση των Ρώσων.
Και στη θέση του μεταβατικού ηγέτη...
δεν μπορούμε να σκεφτούμε κανέναν καλύτερο από εσάς.
Πολύ ενδιαφέρον όλο αυτό.
Θα πρότεινα να συναντηθούμε ξανά...
σε 48 ώρες.
Μάλιστα.
Και μετά και την υποτίμηση της λίρας συνοψίζουμε πλέον στα εξής:
Υποτίμηση κι ένα τεράστιο δάνειο, το οποίο θα πρέπει να ξεπληρώσουμε.
Η Βρετανία αντιμετωπίζει μια αντιστροφή της κυβερνητικής πολιτικής
μετά από τρία χρόνια υποτιμήσεων και διαψεύσεων.
Έξω ο Γουίλσον!
Διαδηλωτές πολιορκούν την Ντάουνινγκ Στριτ,
καθώς η καθημερινότητα...
ΦΑΡΜΑ ΚΛΕΡΜΠΟΡΝ, ΚΕΝΤΑΚΙ ΑΜΕΡΙΚΗ
Καλώς ήρθατε στην Κοινοπολιτεία του Κεντάκι.
-Ευχαριστώ, κε Χάνκοκ. -Σας παρακαλώ, να με λέτε Πολ.
-Λυπάμαι που δεν έχουμε καλό καιρό. -Δεν μας ενοχλεί η βροχή.
-Μπουλ Χάνκοκ. -Χαίρω πολύ.
Το καλάθι σας θα έχει λιγότερα με τα ίδια χρήματα.
Πολλά εισαγόμενα τρόφιμα θα ακριβύνουν,
το κρέας θα αυξηθεί τρεις πένες.
Τη Δευτέρα, μετά την ανακοίνωση, το Χρηματιστήριο Αξιών ήταν άδειο.
Δεν υπήρξαν συναλλαγές.
Στην οδό Θρομόρτον
μεσίτες και έμποροι τίτλων συγκεντρώθηκαν για να βγάλουν συμπεράσματα...
Καλημέρα, παίδες.
Καλημέρα, κύριε. Κύριε Χάνκοκ.
Ψάχνουν για χημικά στοιχεία. Θείο, ασβέστιο...
Η διατροφή είναι ζωτικής σημασίας
για την αντοχή και τoν σχηματισμό οστών στα πουλάρια μας.
-Μάλιστα. -Ο Τόμι είναι κορυφαίος.
-Ευχαριστώ. -Ο Τόμι έρχεται στην Αγγλία;
Όχι!
Το ξημέρωμα βρήκε τη Γαλλία στα πρόθυρα εμφυλίου πολέμου.
Θα στείλουν οι Αλγερινοί στρατηγοί αλεξιπτωτιστές;
Τάχιστα λήφθηκαν αμυντικά μέτρα.
Σε όλα τα αεροδρόμια διακόπηκαν οι αναχωρήσεις κι οι αφίξεις.
Ουδείς γνώριζε τις προθέσεις των επαναστατών,
αλλά η τοποθέτηση πλαστικών εκρηκτικών εδώ κι αλλού
σημαίνει ότι ελλοχεύουν συμπαθούντες των στασιαστών.
Χτύπησαν στους σιδηροδρομικούς σταθμούς Γκαρ ντε Λιόν και Γκαρ ντ' Οστερλίτς,
χωρίς σημαντικές συνέπειες, αλλά...
Έχουμε καλέσει φοιτητές Κτηνιατρικής να μείνουν στη φάρμα.
Διδάσκονται διαχείριση αναπαραγωγής, νεογέννητων ή πουλαριών,
διαχείριση υγείας του κοπαδιού.
Στόχος μας είναι μία ενοποίηση των πρακτικών μας στο ιπποτροφείο
με τις εργαστηριακές έρευνες που διεξάγονται ανά τον κόσμο.
-Τι χρονιά έχουμε, Πόρτσι; -1967. Γιατί;
Γιατί μετά απ' αυτά που είδα, θα 'λεγες ότι έχουμε 2067.
Ως προς την τεχνολογία, τη διαχείριση των βοσκοτόπων
και την προθυμία τους να υιοθετήσουν νέες ιδέες,
οι Αμερικανοί δεν είναι σε άλλο επίπεδο, είναι σε άλλον κόσμο.
Και ο διευθυντής ιπποδρομιών, πολύ εντυπωσιακός.
Αν τον συγκρίνεις με τον Σέσιλ...
Ναι... Τον πήραν λίγο τα χρόνια.
Κοντεύει 150.
Όχι τόσο, αλλά σίγουρα τα 80.
Ο καλός μας ο Σέσιλ. Ο Μπεν Χουρ του Νιουμάρκετ.
Είχε μεγάλη επιτυχία με τον πατέρα σας.
Και με τον παππού. Τραυματίστηκε στη Μάχη του Σομ.
Ναι...
Μάλλον είναι καιρός για κάποιον νεότερο.
Το ερώτημα είναι ποιος.
Τι λέτε για... τον Γκόρντον Ρίτσαρντς;
Είναι στους Γουάινστοκ, δεν θα τον αφήσουν.
Μήπως...
ο Ντέιβιντ Μακόλ;
Καλός είναι.
Τον βλέπεις να ταιριάζει;
-Όχι. -Δοκίμασε.
Εσύ θα το σκεφτόσουν;
-Εγώ; -Γιατί όχι;
Είσαι εξαιρετικός, και ξέρεις καλά την οικογένεια.
Τιμή μου...
Αλλά είμαι και πολύ φιλόδοξος.
Δεν θα δεχόμουν αν δεν ήμουν σίγουρος
ότι θα φέρναμε επιτυχίες σε πολύ υψηλό επίπεδο.
Και ως προς την έρευνά μας,
υπάρχει κάτι ακόμη που πρέπει να δούμε.
-Τι; -Τις εγκαταστάσεις εκπαίδευσης.
Για να αποκτήσουμε πλεονέκτημα,
πρέπει να μάθουμε πολλά απ' τους Αμερικανούς.
Πόσο καιρό θα μας πάρει, Πόρτσι;
Λοιπόν...
-Θέλετε να δοκιμάσετε; -Ναι, ευχαριστώ.
Κύριοι...
Την τελευταία δεκαετία τουλάχιστον, σύμφωνα με τις εκτιμήσεις μου,
έχουν επιχειρηθεί 73 πραξικοπήματα σε 46 διαφορετικές χώρες στον κόσμο.
Και η επιτυχία ορισμένων... ίσως είναι ενθαρρυντική.
Στην Γκάνα πριν δύο χρόνια,
μόλις 500 άντρες απομάκρυναν τον πρόεδρο Νκρούμαχ.
Και το 1961 στη Νότια Κορέα,
ο στρατηγός Παρκ Τζονγκ-χούι άρπαξε την εξουσία...
με 3.500 άντρες.
Και το 1964 στην Γκαμπόν...
μόλις 150 άντρες κατάφεραν να συλλάβουν τον πρόεδρο Ούμπα
και να αποκτήσουν τον έλεγχο των κρατικών μηχανισμών.
Και φυσικά με μία μόνο λεγεώνα
ο Καίσαρας διέσχισε τον Ρουβίκωνα.
Και πιθανώς να μην επιθυμούμε να έχουμε τη μοίρα του.
"Όπως αρμόζει στους τυράννους", κύριοι.
Αυτό που όλες οι πετυχημένες εξεγέρσεις έχουν κοινό
είναι πέντε σημαντικοί παράγοντες.
Έλεγχος των ΜΜΕ,
έλεγχος της οικονομίας,
κατάληψη διοικητικών στόχων, γι' αυτό χρειάζεται ο τέταρτος παράγοντας,
η αφοσίωση του στρατού.
Στην Γκάνα και στην Γκαμπόν
κάτι τέτοιο επιτυγχάνεται με μερικά τάγματα.
Εδώ όμως, στο Ηνωμένο Βασίλειο,
θα πρέπει να καταλάβουμε το Κοινοβούλιο,
το Γουάιτχολ,
το Υπουργείο Άμυνας και τη Γενική Γραμματεία της Κυβέρνησης.
Ο πρωθυπουργός ασφαλώς θα συλληφθεί, μαζί με άλλους πιστούς πολιτικούς.
Θα πρέπει να κλείσουμε αεροδρόμια,
την εναέρια κυκλοφορία.
Τους σιδηροδρομικούς σταθμούς.
Θα επιβληθεί απαγόρευση κυκλοφορίας, θα κηρυχτεί στρατιωτικός νόμος.
Και δεν έχω καν αναφερθεί στην αστυνομία.
Θα χρειαστούν δεκάδες χιλιάδες στρατιώτες με τυφλή αφοσίωση,
και ούτε στο απόγειό μου δεν μπορούσα να το πετύχω αυτό.
Κι έτσι φτάνω στον πέμπτο παράγοντα.
Τη νομιμότητα.
Η κυβέρνησή μας αντλεί την ισχύ της
από καθιερωμένους θεσμούς που τη στηρίζουν.
Τα δικαστήρια,
το αστικό δίκαιο,
το σύνταγμα.
Για να επιτύχει ενέργεια κατά του κράτους, πρέπει να ανατρέψετε κι αυτά.
Αλλά σε μία εξελιγμένη δημοκρατία σαν τη δική μας,
η εξουσία τους είναι ιερή και απαράβατη.
Για τον λόγο αυτό, κύριοι,
ένα πραξικόπημα στο Ηνωμένο Βασίλειο
δεν έχει την παραμικρή ελπίδα.
Εκτός...
Εκτός;
Εκτός κι αν έχουμε την υποστήριξη ενός ανθρώπου που δεν αναφέραμε.
Βλέπετε ταμπεραμέντο;
Το Στέμμα έχει στη διάθεσή του μοναδικές συνταγματικές εξουσίες,
που ίσως καταστήσουν εφικτό το εγχείρημα αυτό.
Το 1834 ο Γουλιέλμος Δ' τις αξιοποίησε
για να διαλύσει την κυβέρνησή του παρά την αντίθεση του Κοινοβουλίου.
Και το 1920 ψηφίστηκε το Διάταγμα Εκτάκτων Εξουσιών,
που δίνει στον μονάρχη την εξουσία, υπό συγκεκριμένες συνθήκες,
να κηρύξει τη χώρα σε κατάσταση έκτακτης ανάγκης,
δηλαδή η Βασίλισσά μας θα μπορούσε να διαλύσει το Κοινοβούλιο
και να ορίσει νέα κυβέρνηση
και πρωθυπουργό επίσης.
Και είναι η Αρχηγός των Ενόπλων Δυνάμεων.
Σ' εκείνη έχουν ορκιστεί πίστη, όχι στο Κοινοβούλιο,
και έτσι θα μπορούσαμε να υπολογίζουμε στην υποστήριξή τους.
Αυτή είναι ο Καίσαράς μας.
Και πιστεύετε ότι θα εξέταζε την ιδέα;
Οι περιστάσεις ασφαλώς το επιβάλλουν.
Και έχω καταρτίσει μια λίστα που το αποδεικνύει.
Και ως δεύτερος εξάδελφος,
βρίσκομαι σε ιδανική θέση να θέσω το ερώτημα.
Δεν πεινάτε;
Όχι.
Για κάποιον λόγο, αυτή η μέρα ήταν από τις πιο ευχάριστες της ζωής μου.
Και παράλληλα από τις πιο θλιβερές.
Τηλεφώνημα, κυρία. Ο λόρδος Μαουντμπάτεν.
Θα τον καλέσω εγώ.
-Αν σου πω κάτι, θα μείνει μεταξύ μας; -Ασφαλώς.
Έτσι θα ήθελα να περνάω τον καιρό μου.
Να έχω άλογα, να εκτρέφω άλογα, να αγωνίζονται.
Αυτό με κάνει πραγματικά ευτυχισμένη.
Και πιστεύω ότι γι' αυτό γεννήθηκα...
ώσπου προέκυψε κάτι άλλο...
για το οποίο είχε γεννηθεί άλλος, που επέλεξε να μην το κάνει.
Έτσι, ο πατέρας μου, και μετά εγώ, αναλάβαμε μία θέση που δεν ήταν για μας.
Πάντως καταφέρατε να δίνετε την εντύπωση
ότι για αυτό το άλλο προοριζόσασταν πάντα.
Είσαι ευγενικός.
Αλλά δεν ισχύει.
Και μέρες σαν τη σημερινή,
σε τέτοια μέρη,
με τέτοια συντροφιά,
παίρνω μία γεύση από το πώς θα μπορούσε να είναι...
η ζωή που δεν έζησα...
και πόσο πιο ευτυχισμένη θα 'μουν.
-Να... -Όχι τώρα!
Τι έπαθα, αρπάχτηκα;
-Ελαφρώς. -Πρέπει να προσπέσω τώρα.
Δεν πειράζει, θα δείξει κατανόηση.
Ζητώ συγγνώμη, Μεγαλειοτάτη.
Εντάξει, έρχομαι.
Μόνο ο Ντίκι τα κάνει αυτά.
Σ' ευχαριστώ, Μάρτιν, θα του μιλήσω.
Μεγαλειοτάτη.
Τι επιμονή! Τόσο σημαντικό είναι;
Μάλιστα, Μεγαλειοτάτη.
Πρωθυπουργέ;
Κυρία...
έχω λόγους να πιστεύω
ότι βρίσκεται σε πλήρη εξέλιξη πλεκτάνη ενάντια στο πρόσωπό μου
και τη δημοκρατικά εκλεγμένη κυβέρνηση των Εργατικών,
που κυβερνά στο όνομά σας,
με επικεφαλής ανώτερο μέλος της οικογένειάς σας.
Ποιον;
Τον λόρδο Μαουντμπάτεν.
Ο οποίος...
τα έκανε πλακάκια με τον Σέσιλ Κινγκ, πρόεδρο του Ομίλου Εφημερίδων Μίρορ,
και προσπαθεί να ανατρέψει την κυβέρνηση.
Νιώθω υποχρεωμένος να σας θυμίσω
ότι η ανοχή προς τη Βασιλική Οικογένεια κρέμεται από μία κλωστή,
και ότι κατά τη διάρκεια της θητείας μου
έκανα το παν για να σας προφυλάξω.
Αν όμως μέλη της Βασιλικής Οικογένειας
επέμβουν στην καθημερινή πολιτική,
θα αναγκαστώ να συνταχτώ...
με τα δημοκρατικά στοιχεία της κυβέρνησής μου,
τα οποία έχω περιορίσει επιτυχώς μέχρι σήμερα,
και θα λάβω μέτρα.
Αφήστε το πάνω μου...
πρωθυπουργέ.
Μεγαλειοτάτη.
Πιες το ποτό σου, Πόρτσι.
Γυρίζουμε πίσω.
Ο λόρδος Μαουντμπάτεν, Μεγαλειοτάτη.
Μεγαλειοτάτη.
Ζήτησες να με δεις;
Πράγματι.
Τα μεγάλα πνεύματα συναντώνται.
Κι εγώ σχεδίαζα να περάσω...
για θέμα υψίστης σημασίας.
Αυτό το αίσθημα έχω να το νιώσω απ' τη Διέππη.
Νιώθω ότι πέφτω σε παγίδα.
Μακάρι αυτό το δυσάρεστο συναίσθημα να το είχες νιώσει σε άλλη περίσταση,
όταν είδες τους φίλους σου στην Τράπεζα της Αγγλίας.
Αληθεύει;
Ναι, γευμάτισα στην Τράπεζα της Αγγλίας,
για να ακούσω ανθρώπους
που έχουν τρομοκρατηθεί με όσα συμβαίνουν στη χώρα.
Κι ελπίζω να συμμερίζεσαι τον τρόμο.
Ίσως.
Η συνωμοσία όμως μαζί τους δεν αποτελεί λύση.
Αποτελεί την αρχή της λύσης.
Γιατί το κάνεις αυτό;
Γιατί προστατεύεις κάποιον σαν τον Γουίλσον;
Προστατεύω τον πρωθυπουργό.
Προστατεύω το σύνταγμα.
Προστατεύω τη δημοκρατία.
Αν ο άνθρωπος στην καρδιά της δημοκρατίας απειλεί να τη διαλύσει,
εμείς πρέπει να καθίσουμε άπραγοι;
Ναι.
Ακριβώς αυτό κάνουμε εμείς.
Και υπομένουμε καρτερικά,
περιμένουμε οι άνθρωποι που τον ψήφισαν να τον καταψηφίσουν,
εάν τελικά αυτό αποφασίσουν να πράξουν.
Ξέρω ότι σου φαίνεται αδύνατον να μην κάνεις τίποτα,
να μην έχεις τον ρόλο και τις ευθύνες που πάντα είχες.
Γεννήθηκες για να είσαι δραστήριος και να ηγείσαι.
Έχεις ακόμη έναν τεράστιο ρόλο να παίξεις στην οικογένεια.
Πατρικό πρότυπο για τον σύζυγό μου.
Θείος και καθοδηγητής για μένα.
Έχεις να κάνεις βασιλιά τον Κάρολο.
Για να μην αναφέρω την αδερφή σου.
Πότε την επισκέφτηκες τελευταία φορά; Για να την κάνεις να ευθυμήσει;
Έτσι θα πρόσφερες υπηρεσίες στο Στέμμα,
όχι με το να ηγείσαι αντισυνταγματικών πραξικοπημάτων.
Τι καλά που βρήκες χρόνο.
Αυτόν τον καιρό έχω άπλετο χρόνο.
Και ελάχιστο χρόνο.
Οι τέσσερίς μας.
Τι;
Οι τέσσερίς μας.
Δες μας τώρα.
Μείναμε μόνο δύο.
Εσύ έμεινες,
όχι εγώ, εγώ είμαι με το ένα πόδι έξω.
Σαχλαμάρες.
Υπήρξε μία στιγμή, εκεί κοντά όταν έκλεισα τα 70,
που συνειδητοποίησα ότι πλέον δεν μετείχα,
απλώς παρακολουθούσα.
Κι εγώ το ανακάλυψα αυτό.
Και μετά μπορείς μόνο να περιμένεις...
και να μην μπαίνεις στη μέση.
Μαθαίνω ότι μπήκες στη μέση.
Ποιος σου το είπε;
Δεν υπάρχουν μυστικά εδώ πέρα.
Άκουσες τα σχολιανά σου από την ανένδοτη Βασίλισσά μας;
Ναι, τ' άκουσα.
Γιατί γελάς;
Μα είναι αστείο.
Το κοριτσάκι να νουθετεί τον τρανό και σπουδαίο ναύαρχο.
Χαίρομαι που το διασκεδάζεις.
Διότι η κατάσταση στην οποία βρίσκεται η χώρα
κάθε άλλο παρά διασκεδαστική είναι.
Και τι μας νοιάζει;
Ειλικρινά.
Μία από τις λίγες απολαύσεις που έχουμε στην ηλικία μας...
είναι ότι δεν είναι πρόβλημά μας.
Δεν είναι καν δική μας χώρα.
Μα τι λες;
Φυσικά κι είναι δική μας χώρα.
Εμείς οι Μπάτενμπεργκ δεν έχουμε χώρα.
Μπορεί η οικογένειά μας να έχει βασιλείς και βασίλισσες στις τάξεις της,
αλλά είμαστε και ημίαιμοι.
Μισοί Γερμανοί, μισοί Έλληνες,
μισοί πουθενά.
Πάντως...
εμένα είναι χώρα μου.
Μου έδωσε σπίτι, μου έδωσε όνομα...
και σε αντάλλαγμα της έδωσα τη ζωή μου.
Όταν τη βλέπω έτσι, ραγίζει η καρδιά μου.
Κοιμήσου.
Αδελφή μου.
Πριγκίπισσα Αλίκη του πουθενά.
Να σε.
-Μην εκπλήσσεσαι. -Κι όμως.
Πέρασε τόσος καιρός.
Πώς ήταν το ταξίδι στη Γαλλία και την Αμερική;
Εκπαιδευτικό.
Έφυγες για μία εβδομάδα κι έλειψες τελικά έναν μήνα.
Ναι.
Με τον Πόρτσι;
Ναι.
Διασκέδασες;
Πήγαμε για δουλειές ιπποδρομικές.
Ήταν μία ερευνητική αποστολή.
Μάλιστα.
Αν έχεις να πεις κάτι, πες το. Αλλιώς, αν δεν σε πειράζει, έχω δουλειά.
Έμαθα ότι τον διόρισες διαχειριστή ιπποδρομιών.
-Μάλιστα. -Άρα θα τον βλέπουμε συνέχεια.
Ναι, ελπίζω.
Μπράβο σου.
Μπράβο μας.
Έμαθα για τον Ντίκι.
-Πραξικόπημα. -Ναι, το πιστεύεις;
Δύσκολο που είναι το γήρας.
Ναι.
Έρχομαι σε λίγο.
Αλήθεια;
Ναι, έτσι λέω.
Εκτός κι αν δεν θέλεις.
Θα σε δω σε λίγο.
Υποτιτλισμός: Μάρθα Λυρώνη